Die hoeksteen van Laerskool Impala is ons Christelike beginsels en Christenskap.
Ons toekoms gebou op rots
Ons CSV se roeping by Laerskool Impala is om God se lig te laat skyn en ons moet die wêreld smaak gee - SOUT EN LIG! Ons hier by Impala leef dit ten volle uit met goddelike geure wat die mense en gemeenskap om ons bewus maak van God se liefde en grootheid.
Impala se eie Bidkamer
Ons bidkamer by Impieland-Spogland is 'n plek van geestelike groei waar alle leerders en ouers welkom is. Die bidkamer pronk met pragtige fasiliteite wat tot die kinders van ons skool spreek. Impies kan elke Maandag – Donderdag in die oggend vir ons CSV-komitee en hulle mamma's kom kuier.
Hier kan leerders kom bid, na bybelstories luister, inkleur en briefies skryf. Die gebedsversoeke word konfidensiëel deur die bidkamer mamma's hanteer en dit word opgeskryf in die bidkamer se gebedsjoernaal. Die gebed van 'n gelowige het 'n kragtige uitwerking.
CSV KOMITEE - Pligte & Algemeen
Doel van 'n CSV Komiteelid:
Om die Bidkamer voogde in die Bidkamer te help.
Om leierseienskappe te ontwikkel.
Christenskap prakties te maak en uit te leef.
Self geestelik te groei.
Pligte van die CSV Komiteelid binne die bidkamer:
Verseker dat geen kinders in die Bidkamer eet of drink nie – dit sluit die CSV Komiteelid in! Ruim altyd die Bidkamer na 'n sessie op.
Help klein kindertjies wat nog nie kan lees of skryf nie om hulle briefies te skryf. Hou alle inligting hoogs konfidensieël sou 'n kind iets spesifieks met jou deel. Help kinders wat wil Bybel lees om die nodige Bybelboeke op te soek en lees selfs vir hulle indien nodig.
Alle CSV Komiteelede ontvang 'n balkie wat op skoolklere vasgesteek word.
'n Rooster met diensbeurte word in die Bidkamer vir alle CSV Komiteelede gelaat. Maak seker elkeen kry ook 'n kwartaallikse afskrif.
Indien 'n CSV Komiteelid nie 'n diensbeurt kan werk nie moet daar onder mekaar uit geruil word. Stel die Bidkamer koördineerder so gou moontlik skriftelik in kennis hiervan en plaas die briefie in die voogde se poshokkie in die Bidkamer.
Aan die einde van elke kwartaal sal verslag gedoen word aan Me Marinda Venter ten opsigte van bywoning van diensbeurte in die Bidkamer. Indien 'n CSV Komiteelid swak bywoning het sal hy die situasie met die leier uitklaar.
Wees altyd 'n goeie voorbeeld van 'n getroue CSV Komiteelid vir alle kinders.
Jou rol as CSV Komiteelid is baie belangrik en jy moet weet dat jy gekies is om hierdie baie spesiale rol te vervul.
"Verwag groot dinge van God; pak groot dinge aan vir God." William Carey
Kom en kom bid saam met ons op Woensdae oggende om 07:30 in die bidkamer (gebou op die rugbyveld).
Vir meer inligting omtrent die CSV Komiteelede kontak Juffrou Marinda Venter in Klas 12.
Here U is amazing
Laerskool Impala spog met fantastiese AKTIEWE CSV te danke aan God se genade en seën. Elke leerder van Gr 1 tot Gr 7 word by die CSV op hulle vlak geakkommodeer. Ons het twee weeklikse CSV periodes waar ons leerders toegerus word deur van verskeie sprekers en aktiwiteite gebruik te maak. Ons doel is om ons Impies toe te rus om sout en lig vir die aarde te wees.
Ons het ook pragtige CSV tradisies soos ons jaarlikse Kerkdiens waarmee ons die jaar afskop, opwindende Hemelvaart vieringe en kwartaallikse Lof en aanbidding geleenthede. So word Christenskap worteldiep deel van ons Impies se wese en kan ons nie anders as om toegewyd Jesus se naam groot te maak nie.
Me M Venter (CSV Hoof)
Here's another way to put it: You're here to be light, bringing out the God-colors in the world. God is not a secret to be kept. We're going public with this, as public as a city on a hill. If I make you light-bearers, you don't think I'm going to hide you under a bucket, do you? I'm putting you on a light stand. Now that I've put you there on a hilltop, on a light stand - shine!
Matt 5: 13-16 - the message
Laerskool Impala het op 17 Januarie 2020 hul tradisionele jaarlikse kerkdiens bygewoon. Ons is trots om te kan sê dat ons ons 55ste bestaansjaar op die gepaste wyse begin het. Die kerkdiens was op ons pawiljoene gehou. Die boodskap was ongelooflik en ons Impies het hande gevat en die Here se naam geloof en geprys.
Wat `n belewenis!
Ons is Gered
Hemelvaart is 'n baie spesiale dag vir beide Laerskool Impala se personeel en Spog-Impies! Dit is 'n dag waar ons as Christene, Jesus se opstanding op 'n spesiale en kreatiewe manier kan vier.
Elke Impie sien met rede uit na Impieland-Spogland se viering van Hemelvaart. Nog 'n pragtige voorbeeld van Christenskap wat by Impala uitgeleef word.
ons gee met liefde
Eie aan die Impies se tradisie, gaan die Impies nou by meer liefdadigheidsorganisasies betrokke wees. Elke graad groep gaan by 'n vooraf geïdentifiseerde organisasie betrokke wees. Die gedagte is nie om geld by ons ouers te bedel nie maar eerder ons kinders betrokke te kry en hulle bewus te maak van hul verantwoordelikheid in ons onmiddellike samelewing. Hou gerus die skool se Facebook dop vir foto's en terugvoer soos projekte kwartaalliks aangepak word.